Тәрбие-таным бастауы

Ел боламын десең-бесігіңді түзе!

Бала-біздің болашағымыз. «Тәртіптің ең тамаша мектебі-отбасы»,«Ұяда не көрсең, ұшқанда соны ілерсің»,- дейді халқымыз. Иә, ұрпақтың тәрбиесі, қоғамның болашағы және оған аса зор жауапкершілікпен қарау-әрбір саналы азаматтың борышы. «Ел боламын десең-бесігіңді түзе»,-деп М.Әуезов көрегендікпен дәл айтты емес пе? Бала тәрбесінің дұрыс жолға түсуі оны қоршаған ортаға, әсіресе отбасы мен ұстаздар қауымының парасаттылығына байланысты. Қазірігі тез өзгеріп отыратын, өзара байланысқан әлемде өмір сүруге оқушыларды дайындау міндеті тәрбиешінің, мұғалімнің, отбасының сондай-ақ тұтастай бір мемлекеттің аса бір маңызды мақсатына айналғандай...

Мемлекетімізде сапалы білім беру мен қатар, болашақ жастарды рухани-адамгершілікке тәрбиелеудің де зор қажеттілігі туып отыр. Бүгінгі күні, қарқынды дамып алға басып келе жатқан жас елдің «Рухани жаңғыру» деп айқын жол көрсетуінің өзі қазақ ұлтының тәрбиеге асқан жауапкершілікпен қарауына бір дәлел...

Бұл бағдарлама мақсаты, мектеп қабырғасындағы ұрпаққа аса терең тәрбие беріліп,өз елінің тілін, дінін, жерін қорғай білуге, өз дәстүрін, туған жерін қастерлей, бағалай білуге, өз елінің патриоты болып көреген, өскелең ұрпақ болып шығаруды көздейді.

Халықтың болашағы-ұрпағы, ұрпақтың тәрбиесі-ұстазда. Ұстаздың мұраты-жетілген, толыққанды азамат тәрбиелеуде. Ал толыққанды азамат қалыптастыру үшін-ақыл-ой тәрбиесі, имандылық, еңбек, эстетикалық, экологиялық, экономикалық, патриоттық тәрбие берілуі тиіс. Міне осы тұрғыда тәрбиенің қалыптасуы-ұстаз, бала, ата-ана еңбегімен етене байланысты екендігі айқын. Демек, бұлар береке-бірлікпен жұмыс істеп, бұзылмайтын темір тәртіпке бас игенде ғана іс оң нәтижесін таппақ. Сондықтан осы үш негіз бірлесе жұмыс жасаса өкінбейтініміз анық.

Тәрбие мәселесін тек мектеп пен ұстаздар, болмаса тәрбиешілер қауымының мойнына арта салумен іс бітпейді.Оның нәтижелі болуы, ата-аналар мен қоғамдық ортаның тәрбие ісінен шет қалмай белсене араласуына, адам тәрбиелеудегі жауапкершілікті бірлесе көтеріп, жұмыла істеулеріне тікелей байланысты. Тәрбие - адам тағдырын шешетін ұлы іс. Сондықтан, бүгінгі күнде жастарды әдепті де саналы етіп тәрбиелеу үшін ең алдымен тәрбие ережелеріне сүйене отырып, ұлттық дәстүрімізді, әдет-ғұрыптарымызды, дінімізді балалардың бойына, санасына сіндіре білу басты міндетіміз болмақ. Осы құндылықтар арқылы ұрпағымызды тәрбиелесек ұл тәрбиелей отырып, халықты тәрбиелейміз, қыз тәрбиелей отырып, ұлт тәрбиелейміз.Балаға берілген дұрыс тәрбие - бұл бақытты кәрілік, қате тәрбие біздің келешектегі сорымыз, біздің көз жасымыз болмақ. Ұлт болып ұйысып, ел болып еңсемізді көтерген кезімізде қолға алар ісіміздің өзі ұрпақ тәрбиесі болса бүгінгі күннің әрбір жас толқыны қай жағынан болсын, тамаша, жан-жақты келісті азамат болып қалыптасуы қажет. Ол еңбекқор, адал, білімді, көп оқыған ақылды болып қана қоймай, тәрбиелі де көркем, ибалы болуы керек.

 «Әркім өз жолын тауып  кететіндей  бала тәрбиесі  жеңіл  нәрсе  ме? Жоқ. «Бала тәрбиесі – өнер, жеке бір ғылым иесі болуды тілейтін өнер», — деген екен М.Жұмабаев. Қандай  тауып  айтылған  даналы  сөз  десеңізші.Тәрбие  арқылы  адам  тағдыры  шешілетінін, оның  білімді  тұлға  болып  қалыптасатынын, елдің  берік  тірегі  болатынын  көрсетеді. Балалар  тәрбиесіне,  келер ұрпақ  тәрбиесіне  қай  кезеңде  болса  да,  қай  елде, қай  ұлтта  болмасын  үлкен  мәнге ие. Өйткені  бала – біздің  болашағымыз.